CELEX: 62008CB0483
Language: hu
Date: 2009-07-09 00:00:00
Title: C-483/08. sz. ügy: A Bíróság (hetedik tanács) 2009. július 9-i végzése (a Tribunal de première instance de Mons [Belgium] előzetes döntéshozatal iránti kérelme) — Régie communale autonome du stade Luc Varenne kontra Belga állam — SPF Finances (Az eljárási szabályzat 104. cikke (3) §-ának első albekezdése — Hatodik HÉA-irányelv — A 10. cikk (1) és (2) bekezdése — Jogalap nélkül levont adó behajtása — Az elévülési idő kezdő időpontja)

21.11.2009   
            
            
               HU
            
            
               Az Európai Unió Hivatalos Lapja
            
            
               C 282/18
            
         A Bíróság (hetedik tanács) 2009. július 9-i végzése (a Tribunal de première instance de Mons [Belgium] előzetes döntéshozatal iránti kérelme) — Régie communale autonome du stade Luc Varenne kontra Belga állam — SPF Finances
   (C-483/08. sz. ügy) (1)
   
   (Az eljárási szabályzat 104. cikke (3) §-ának első albekezdése - Hatodik HÉA-irányelv - A 10. cikk (1) és (2) bekezdése - Jogalap nélkül levont adó behajtása - Az elévülési idő kezdő időpontja)
   2009/C 282/34
   Az eljárás nyelve: francia
   
      A kérdést előterjesztő bíróság
   
   Tribunal de première instance de Mons
   
      Az alapeljárás felei
   
   
      Felperes: Régie communale autonome du stade Luc Varenne
   
      Alperes: Belga állam — SPF Finances
   
      Tárgy
   
   Előzetes döntéshozatali kérelem — Tribunal de première instance de Mons — A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar különkiadás 9. fejezet, 1. kötet, 23. o.) 10. cikkének értelmezése — Az „adóköteles esemény” és az „adó felszámíthatóságának” fogalma — Az adó behajtására irányuló kereset elévülésének kezdő időpontja — A számla kibocsátásának napja vagy az adóalany azon adóbevallása benyújtásának a napja, amelyben érvényesíti adólevonási jogát
   
      Rendelkező rész
   
   A 2002. május 7-i 2002/38/EK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 10. cikkét úgy kell értelmezni, hogy azzal nem ellentétes az a tagállami szabályozás vagy közigazgatási gyakorlat, amely a jogalap nélkül levont hozzáadottérték-adó behajtására irányuló kereset elévülésének kezdő időpontját azon adóbevallás benyújtásának napjában rögzíti, amelyben az adóalany először érvényesítette adólevonási jogát.
   
      (1)  HL C 19., 2009.1.24.